Som det bedste af Kornerups samtlige arbejder tør vistnok anses det i 2. bind af "Meddelelser" indrykkede ''Geologiske Iagttagelser fra Vestkysten af Grønland'' (1879). Men det blev også hans sidste værk. Han deltog i de skandinaviske naturforskeres møde i [[Stockholm]] [[1880]], hvor hans arbejder og afbildninger vakte beundring, og hvor han på forslag af [[Adolf Erik Nordenskiöld|A.E. Nordenskiøld]] valgtes til udenlandsk medlem af "[[Geologiska Föreningen]]", foretog efter mødet en fjeldtur i [[Norge]], hvor hans i Grønland erhvervede sygdom brød op igen ved uforsigtighed, og måtte vende hjem i dødssyg tilstand til København. I [[1882]] var der udstillet flere større akvareller fra Grønland af Kornerup.
Kunst Historie Maleri Videnskab Organisationer Uddannelsesinstitutioner